Държавен вестник, бр. 59, 2016 г., стр. 33

БРОЙ  59	
Д Ъ Р Ж А В Е Н  В Е С Т Н И К 	
СТР.  33  
обезпечен с ипотека върху недвижим имот или 
друго сравнимо обезпечение върху недвижим 
имот); дали допълнителният кредит е обезпечен, 
или не; съответните лихвени проценти; прило­
жимата нормативна уредба, когато има такава. 
Размерът на този допълнителен кредит трябва 
да се включи в първоначалната оценка на кре­
дитоспособността на потребителя, а в случаите, 
когато не се включва, в този раздел се посочва 
ясно, че предоставянето на допълнителната сума 
зависи от извършването на допълнителна оценка 
за възможността на потребителя да изпълнява 
задълженията си по договора за кредит.
4. Ако съответната характеристика се отна­
ся до разплащателна или спестовна сметка, се 
посочва съответният лихвен процент.
5. Възможните допълнителни характеристики 
са следните: „Плащания в по-голям/по-малък 
размер“ (плащане на по-голяма или на по-малка 
сума спрямо предвидените, съгласно погаси­
телния план, погасителни вноски); „Гратисен 
период“ (период, за който от потребителя не се 
изискват плащания на лихва и/или главница); 
„Възможност за ползване на средства по кредита 
до размера на усвоената и погасената част от 
кредита“; „Достъп до допълнителни средства по 
кредита без допълнително одобрение“; „Достъп 
до допълнителни средства с обезпечение или без 
обезпечение“ (в съответствие с т. 3); „Кредитна 
карта“; „Разплащателна сметка, свързана с кре­
дита“ и „Спестовна сметка, свързана с кредита“.
6. Кредиторът може да включва и информация 
за всички други характеристики, предлагани като 
част от договора за кредит, които не са посочени 
в предходните раздели.
Раздел 11 „Други права на потребителя“
1. Кредиторът разяснява правото на по­
требителя на срок за размисъл, а когато е 
приложимо, и наличието на други права, като 
например правото за прехвърляне на кредита 
(включително за встъпване в правата на удов­
летворения кредитор), които са предвидени по 
договора за кредит, като посочва условията, 
при които може да бъде упражнено това пра­
во/права, включително съответните такси, ако 
има такива.
2. Срокът за размисъл, на който има право 
потребителят, се посочва изрично.
3. При предоставяне на преддоговорна инфор­
мация по чл. 8 и 9 от Закона за предоставяне 
на финансови услуги от разстояние за кредит 
от разстояние потребителят трябва да бъде 
уведомен за наличието или липсата на право 
на отказ от договора.
Раздел 12 „Жалби“
1. В този раздел се посочва информация за 
вътрешното звено за контакт (наименование на 
съответния отдел), както и за начина за връзка 
с него за подаване на жалба (адрес) или (теле­
фон) или (лице за контакт) (данни за контакт) 
и интернет връзка към процедурата за подаване 
на жалби на съответната интернет страница 
или на друг подобен информационен източник.
2. Посочва се компетентният орган за алтер­
нативно разрешаване на спорове и определяне на 
обезщетения по жалби на потребители, а когато 
вътрешната процедура за подаване на жалби е 
задължително условие за отнасяне на спора пред 
този орган, информацията за това се посочва, 
като се използва текстът от част А.
3. При договор за кредит с потребител, чието 
обичайно местопребиваване е в друга държава 
членка, кредиторът посочва възможността за 
използването на мрежата за алтернативно раз­
глеждане на презгранични финансови спорове 
между потребители и доставчици на финансови 
услуги „ФИН-НЕТ“ (http://ec.europa.eu/internal_
market/fin-net/).
Раздел 13 „Неизпълнение на задълженията по 
договора за кредит: последици за потребителя“
1. Когато неизпълнението на задължение 
по договора за кредит може да има финансови 
или други правни последици за потребителя, 
в този раздел кредиторът посочва основните 
случаи (например забавено плащане/неплащане 
на погасителни вноски, неизпълнение на други 
задължения, посочени в раздел 8 „Допълнител­
ни задължения“) и посочва къде може да бъде 
получена допълнителна информация.
2. За всеки от тези случаи кредиторът посочва 
по ясен и разбираем начин правните последици, 
до които може да доведе неизпълнението на 
съответните задължения. Кредиторът обръща 
внимание върху последиците със съществен 
отрицателен ефект върху потребителя.
3. Когато недвижимият имот, използван за 
обезпечение по договора за кредит, може да бъде 
изнесен на публична продан, когато потребителят 
не изпълнява задълженията си, в този раздел се 
включва информацията за това, като се използва 
текстът от част А.
Раздел 14 „Допълнителна информация“
1. При предоставяне на кредит от разстояние 
в този раздел се включват клаузите, определящи 
приложимото към договора за кредит право и/
или компетентния съд.
2. Когато за срока на договора за кредит 
кредиторът възнамерява да осъществява ко­
муникация с потребителя на език, различен от 
езика, на който е съставен формулярът, в този 
раздел се включва информация за това, като 
се посочва конкретният език за осъществяване 
на комуникация.
3. Кредиторът или съответно кредитният 
посредник посочват правото на потребителя 
да поиска или да получи, когато е приложимо, 
към момента на отправяне на обвързващо пред­
ложение от страна на кредитора екземпляр от 
проекта на договор за кредит.
Раздел 15 „Контролен орган“
Посочва се съответният орган/органи за 
осъществяване на контрол на преддоговорните 
отношения при предоставянето на кредит.
6043